open-index/open-wikipedia-markdown huggingface dataset:
המוזיאון לאמנות רוסית

**המוזיאון לאמנות רוסית** הוקם ברמת גן בשנת 1996 והוא מוזיאון לאמנות המתמקד באמנות רוסית.
## היסטוריה
המוזיאון החל את דרכו מאוסף אמנותי אשר נתרם למדינת ישראל בשלהי שנות ה-50 על ידי מריה ומיכאיל צטלין. סבו של צטלין היה קלונימוס זאב ויסוצקי, מייסדה של חברת תה ויסוצקי ומחובבי ארץ-ישראל הראשונים ברוסיה. האוסף כלל במקור 95 יצירות והורכב בעיקר מעבודות של אמנים רוסים בולטים שפעלו בסוף המאה ה-19 ותחילת ה-20, ביניהם מיכאיל לריאונוב, אלכסנדר בנואה, ולנטין סרוב, ליאון באקסט, נטליה גונצ'רובה ואחרים. האוסף כלל גם ארבעה תחריטים מקוריים של רמברנדט, ארבעה תחריטים של הצייר הצרפתי ז'אן-אונורה פרגונאר, שני רישומים של הצייר המקסיקני דייגו ריברה וציורים של פול סרוזייה. בניגוד להבטחה מפורשת שנתן ראש העיר הראשון של רמת גן אברהם קריניצי לתורמת מריה צטלין במכתב ברוסית מ-1959, כי "רמת גן ניגשת לבניית מוזיאון", והתחייב "להקצות בו משכן מיוחד שישא את שם בעלה המנוח, מיכאיל צטלין", לא נבנה מוזיאון להצגת היצירות והם אוחסנו במחסן ללא תחזוקה נאותה. לאחר שבע שנים במחסן לדשנים וכלי עבודה בפארק הלאומי, הן הועברו לספרייה העירונית, שם נתלו בתנאי תאורה ואקלים ירודים וללא השגחה ראויה. היועץ האמנותי של העירייה טבע על פני כל אחת מהן, על היצירות עצמן, חותמת בעלות של העירייה.   

באפריל 1984 חשף עיתונאי מעריב אהרון דולב כי האוסף הוזנח וחלקו נגנב כבר בשנות ה-70 ותחילת ה-80.

רק בשנת 1996, 37 שנים לאחר תרומת האוסף, מומשה הבטחתו של קריניצי לצטלין והוקם המוזיאון לאמנות רוסית. בבניין ארבעה חללים. בחלל הגדול ביותר מוצגות תערוכות מתחלפות של אמנים ממוצא רוסי ובחלל הנוסף מצטופפים אלה לצד אלה תחריטים ופסלים יפאניים וסיניים וכ-15 ציורים בלבד מתוך האוסף של צטלין. יתר יצירות האוסף הוחזרו למחסנים.

### "המונה ליזה של רמת גן"
באוקטובר 2014 חשפה העיתונאית אלה גברילוב באתר הישראלי בשפה הרוסית newsru.co.il כי עיריית רמת גן העמידה את אחת היצירות המרכזיות של האוסף למכירה בבית המכירות הפומביות כריסטי'ס, בלונדון. הציור היה דיוקנה של בעלת האוסף, מריה צטלין. עיריית רמת גן טענה שמטרתה של המכירה היה מימון שדרוג חלל התצוגה של המוזיאון והנגשתו לציבור הרחב. הציור הופיע כפריט ראשי על שער הקטלוג של המכירה שהתבצע ב-24 בנובמבר 2014, תחת הקטגוריה "אמנות רוסית חשובה". ביום המכירה אולם בית המכירות היה מלא בחובבי אמנות ואנשי עסקים, חלקם הגדול ממוצא רוסי. הציור נמכר תוך דקות ספורות לאחר שמספר אנשים ביקשו לקנות את הציור, והמחיר זינק ל-14.5 מיליון דולר, לאחר שהוערך תחילה ב-2.5 מיליון דולר.

## תערוכות
המוזיאון לאמנות רוסית ע"ש צטלין מציג תערוכות בעלות אופי מחקרי, החושפות נושאים לא ידועים הקשורים לתולדות האמנות הרוסית ובו זמנית בתולדות האמנות הישראלית. במקביל המוזיאון מארח תערוכות אמנות עכשווית. בהם מוצגים עבודתם של אמנים, צלמים, נציגי האסכולה האמנותית הרוסית, הפעילים בישראל. יצירתם מייצגת תופעה מעניינת מבחינת השפה הפלסטית. הם התגבשו כאמנים עוד ברוסיה, ובאותו זמן ניתן לראות איך ההקשר האמנותי החדש משפיעה על התפתחותם היצירתית. ב-2013 נערכה במוזיאון תערוכה מקיפה על יצירתו התיאטרונית של האדריכל אריה אל-חנני שלוותה בקטלוג.

בדצמבר 2020, נערכה במוזיאון תערוכת רישומים של אהרן כהנא בשם "הפשטה ומיתוס".
## קישורים חיצוניים
*דף המוזיאון באתר עיריית רמת גן
* 

## הערות שוליים

קטגוריה:ישראל: מוזיאונים לאמנות
קטגוריה:רמת גן: מוזיאונים
כיכר הפסלים

[שמאל|ממוזער|250px|פסלו של בנקאי [HSBC, סר תומאס ג'קסון.]]
שמאל|ממוזער|250px|כיכר הפסלים
**כיכר הפסלים** (באנגלית: **Statue Square**; בסינית: 皇后像廣場) היא כיכר להולכי רגל באזור סנטרל שבאי הונג קונג שבהונג קונג.

## היסטוריה
הכיכר נבנתה בשלהי המאה ה-19 ביוזמת סר קטצ'יק פול צ'אטר. הכיכר נקראת בשם זה בשל העובדה שבעת הקמתה הוצב בה פסלה של המלכה ויקטוריה, מלכת הממלכה המאוחדת בשנת 1887 על מנת לציין את יובל הזהב למלכותה. מכאן גם שם הכיכר בסינית - "כיכר פסל המלכה".

בעת הקמתה הייתה הכיכר כיכר לכלי רכב. פסלה של ויקטוריה ניצב במרכז הכיכר תחת חופה עשויה שיש.

לימים הוצבו בכיכר פסליהם של הנסיך אלברט בשנת ושל המלך אדוארד השביעי.

ב-24 בפברואר 1906 הוצב באתר פסלו של סר תומאס ג'קסון, מנהל תאגיד הבנקאות הונג קונג ושנגחאי. בהמשך הוצב בכיכר פסלו של המלך ג'ורג' החמישי.

בשנות ה-20 הוקם בכיכר סנוטף הזהה בצורתו לזה המצוי בוייטהול שבלונדון.

במהלך מלחמת העולם השנייה, בתקופת הכיבוש היפני של הונג קונג הורו שלטונות הכיבוש על העברת כל פסלי הברונזה שבכיכר, וכן על העברת פסלי האריות שבחזית הבניין הראשי של HSBC ליפן לשם התכתם. הפסלים נשלחו ליפן והגיעו לאוסקה אולם לא הותכו.

בתום המלחמה הובאו מרבית הפסלים חזרה להונג קונג. פסלו של ג'קסון הושב לכיכר (הנמצאת למול בניין הנהלת הבנק בו כיהן). פסלה של המלכה ויקטוריה הוצב בפארק ויקטוריה, ופסלי האריות הושבו לחזית מבנה הבנק. פסלו של ג'ורג' החמישי לא נמצא.

מאז שנות ה-80 של המאה ה-20 משמשת הכיכר (וכן כיכר הבורסה) כאתר מפגש לעוזרות הבית הפיליפיניות הרבות שבהונג קונג, בימי ראשון (יום המנוחה שלהן).

## תיאור הכיכר
בדרום הכיכר, במעלה הגבעה ניצב הבניין הראשי של HSBC במקום בו עמד בעת הקמת הכיכר בניין עיריית הונג קונג הישן (שנהרס בשנת 1933). בצידה המזרחי של הכיכר ניצב בניין בית המשפט העליון הישן של הונג קונג המשמש כיום את המועצה המחוקקת של הונג קונג.
בצידו המערבי של הכיכר ממוקם בניין פרינס.

בעת הקמת הכיכר גבלה הכיכר, בצידה הצפוני, בחוף הים של נמל ויקטוריה. בעקבות ייבוש הים, מצפון לכיכר נמצאת כיכר אדינבורו.


תמונה:HK Statue Square Santas Town 2005.jpg|חגיגות חג המולד בכיכר
תמונה:Statue Square Filipina.jpg|עוזרות בית פיליפיניות נחות בכיכר ביום המנוחה השבועי שלהן.
תמונה:HK Statue Square Founatin1.jpg|המזרקות בכיכר


## קישורים חיצוניים

* 
* ההיסטוריה של הכיכר

קטגוריה:הונג קונג: פארקים וגנים
קטגוריה:סנטרל
הפסלים
צ'ארלס פורטיס

**צ'ארלס מק'קול פורטיס** (באנגלית: **Charles McColl Portis**; 28 בדצמבר 1933 – 17 בפברואר 2020) היה סופר אמריקאי, שנודע בעיקר בזכות הרומן "נורווד" (1966) והמערבון הקלאסי "אומץ אמיתי" (1968), שניהם עובדו לסרטי קולנוע. פורטיס תואר כ"אחד הסופרים הקומיים הכי חדשניים בסיפורת המערבונים".

## ביוגרפיה
פורטיס נולד לסמואל פאלמר סמית מורגן באל דוראדו  שבארקנסו, וגדל והתחנך בערים שונות באריזונה. הוא התגייס לחיל הנחתים האמריקני במהלך מלחמת קוריאה, והגיע לדרגת סמל. לאחר שחרורו בשנת 1955, נרשם לאוניברסיטת ארקנסו בה סיים את לימודיו בשנת 1958 עם תואר ראשון בעיתונאות. בהיותו באוניברסיטה החל לכתוב עבור העיתון הסטודנטיאלי באוניברסיטת ארקנסו ועבור נורת'ווסט ארקנסו טיימס. לאחר שסיים את לימודיו עבד עבור עיתונים שונים ככתב, כולל כשנתיים בעיתון Arkansas Gazette ובהמשך בניו יורק הראלד טריביון, בו כיסה בעיקר את המאבק למען זכויות האזרח בדרום מולדתו. לאחר מכן חי כשנה בלונדון.

בשנת 1964 עזב את העיתונות והחל בקריירת הכתיבה. הרומן הראשון שלו נורווד הופיע בשנת 1966 וזכה להצלחה: הוא עובד לסרט על ידי ג'ק היילי ג'וניור בכיכובם של גלן קמפבל ודארבי קים. הרומן משלב "סרט מסע" מטקסס לניו יורק של ותיקי חיל הנחתים תוך הסתכלות על החברה בדרום ארצות הברית והערים הגדולות.

הרומן השני שלו "אומץ אמיתי" (פורסם לראשונה בשנת 1968 בסאטרדיי איבנינג פוסט) הצליח אף יותר ועובד גם הוא לקולנוע לראשונה בשנת 1969 על ידי הנרי האת'וויי, ופעם נוספת בשנת 2010 על ידי ג'ואל ואיתן כהן. רומן זה, שנכתב בסגנון חד והשתמש בסגנון מערבוני קלאסי, הוא היצירה הידועה ביותר של פורטיס.

פורטיס, שהתגורר בדרום ארצות הברית ובמקסיקו, פרסם שלושה רומנים נוספים: "הכלב מהדרום" (1979), "Masters of Atlantis" (1985), "גרינגוס" (1991) ועוד כמה נובלות ומאמרים.

נפטר ב-17 בפברואר 2020 בליטל רוק, ארקנסו בגיל 86 ממחלת אלצהיימר.

## ספריו
* 1966: נורווד (Norwood)
* 1968: אומץ אמיתי (True Grit)
* 1979: הכלב מהדרום (The Dog of the South)
* 1985: Masters of Atlantis
* 1991: גרינגוס (Gringos)

## קישורים חיצוניים

* 

## הערות שוליים

קטגוריה:סופרים אמריקאים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
אירוס גרמני

**אירוס גרמני** (שם מדעי: *Iris germanica*) הוא מין צמח נוי מהסוג אירוס ממשפחת האירוסיים. הצמח נפוץ בגינון וזנים רבים ומגוונים שלו פותחו במשך למעלה ממאה שנים.

האירוס הגרמני הוא גאופיט בעל קנה שורש מעובה ועלים דמויי חרב. באביב ובקיץ הוא פורח בגוני סגול, תכול, ארגמן, צהוב ולבן. פרחיו גדולים, אורכם כ-10 סנטימטרים, והם נישאים על עמודי תפרחת בגובה 70 עד 90 סנטימטרים.

בגינון משתמשים באירוס הגרמני במסלעות, ליד בריכות נוי ובקבוצות בולטות על רקע צמחי תכסית נמוכים. הוא גדל היטב בקרקעות כבדות ובחשיפה מלאה לשמש, והוא צומח בקצב בינוני. יש להשקותו ברמה בינונית והוא עמיד מפני קור, שרב ומליחות. הריבוי נעשה באמצעות חלוקת קנה השורש לחתיכות קטנות ושתילתן בעומק כ-15 ס"מ ובמרווחים של כחצי מטר.

## גלריה

קובץ:Iris germanica0.jpg|אירוס גרמני בפריחה בצבע בורדו
קובץ:Iris germanica12.jpg|אירוס גרמני בצבע כחלחל
קובץ:Iris germanica 002.jpg|אירוס גרמני בצבע סגול כהה
קובץ:Iris germanica 0002.JPG|אירוס גרמני בצבע סגול בהיר
קובץ:Purple-Iris pn.jpg|אירוס גרמני במבט מקרוב
קובץ:Iris germanica10.jpg|קבוצת אירוסים גרמניים
קובץ:Iris sibirica, The Hague, Netherlands - 20040527.jpg|אירוס גרמני כחול במבט מקרוב
קובץ:Iris germanica 160505.jpg|220px|אירוס גרמני


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753
קטגוריה:אירוסיים
קטגוריה:צמחי נוי
ראובן הכהן

הרב **ראובן הכהן** (כ"ה באדר ה'תרע"ז, 19 במרץ 1917 - י"ד באלול ה'תשס"ג, 11 בספטמבר 2003) היה רב העדה התימנית בחדרה.

## תולדות חייו
נולד בכ"ה באדר תרע"ז בכפר אלנד'ארי שבתימן לסעידה ולרב עודד (עוואץ'), אב"ד במחוז בעדאן בתימן (תלמידו הוא הרב ישעיהו משורר, אב"ד בפתח תקווה וחבר בית הדין הרבני הגדול בירושלים). מגיל צעיר גילה בקיאות בתורה ובגיל 14 החל לעסוק בשחיטה. בגיל 16 נישא לאסתר בת אברהם וסלאמה מנצור. שנה לאחר מכן הוסמך לסדר חופה וקידושין ואף השתתף בבית הדין בסידור גיטין. בגיל 18, לאחר מות אביו, הסמיכו אותו רבני צנעא לרבנות.

במוצאי ל"ג בעומר ה'תש"ו יצא מכפרו במטרה לעלות לארץ ישראל והגיע למחנה חאשד (מחנה גאולה), שם שימש רב הקהילה ממנה עלה וחבר בבית הדין של המחנה. לישראל הגיע בי"ט באדר ה'תש"ט.

בשנותיו הראשונות בישראל התיישב הרב הכהן בזכרון יעקב, שם עסק בעבודה ביקב ובהמשך גם בהוראה בבנימינה. באלול תש"ט אישרו הרב ראובן כ"ץ והרב עובדיה הדאיה, חברי בית הדין בפתח תקווה, את סמיכתו. סירב לעבור לבאר שבע, שם הוצעה לו משרת דיינות, מפני שרצה לגור לצד קהילתו. בל' בשבט ה'תשי"ב נבחר לרבנות עדת התימנים בחדרה ובהמשך קיבל הכשר לרב עיר מידי הרבנים הראשיים לישראל, הרב עובדיה יוסף והרב שלמה גורן. 

## חיים אישיים
בי"ד באלול ה'תשס"ג (11 בספטמבר 2003) נפטר הרב ראובן הכהן כשהוא בן 86, והובא למנוחות בבית העלמין החדש בחדרה. הותיר אחריו חמש בנות ושני בנים.

קטגוריה:רבנים תימנים ישראלים
קטגוריה:זכרון יעקב: אישים
קטגוריה:ישראלים שנולדו ב-1917 
קטגוריה:ישראלים שנפטרו ב-2003
קטגוריה:אישים הקבורים בחדרה
רוברט וולברג

**רוברט "בוב" וולברג** (באנגלית: **Robert "Bob" Wahlberg**; נולד ב-18 בדצמבר 1967) הוא שחקן אמריקאי. שיחק בסרטים "מיסטיק ריבר" ו"השתולים".

## ביוגרפיה
נולד בשכונת דורצ'סטר שבבוסטון לדונלד אדמונד וולברג ולאלמה איליין. לוולברג שמונה אחים ואחיות ביניהם שני שחקני קולנוע דוני וולברג ומועמד פרס האוסקר מארק וולברג. אחיינו הוא השחקן ג'פרי וולברג.

הופיע לראשונה ב-1998 לצד אחיו דוני בסרט האקשן "סאוטי" ולאחר מכן בסרט אקשן נוסף "חוש הפשע". השתתף בדרמה "מייל לאור ירח" בתפקיד פינקי.

התפרסם בתפקיד משנה בדרמה של קלינט איסטווד "מיסטיק ריבר" בתור קווין סאבג' חברו של ג'ימי מרקוס (שון פן).
ב-2006 שיחק בסרט הפשע של מרטין סקורסזה "השתולים" בתור סוכן ה־FBI פרנק לאציו, בסרט הופיע לצידו של אחיו מארק וולברג.

וולברג נשוי לג'ינה סאנטנג'לו, לזוג שני ילדים.

## פילמוגרפיה נבחרת
* סאוטי (1998)
* חוש הפשע (2001)
* מייל לאור ירח (2002)
* מיסטיק ריבר (2003)
* השתולים (2006)
* בברודוויי (2007)
* נראתה לאחרונה (2007)
*דון מקי (2009)

## קישורים חיצוניים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:משפחת וולברג
קטגוריה:אמריקאים שנולדו ב-1967
סמוליאן (מחוז)

**מחוז ([[אובלסט]]) סמוליאן** (בבולגרית: **Област Смолян**) הוא אחד מ-28 מחוזות בולגריה השוכן במרכז דרומה של בולגריה, על רכז הרי הרודופי, גובל ביוון ובירתו היא העיר סמוליאן.

## היסטוריה
התיישבות מאורגנת של שבטים תראקים בשטח מחוז סמוליאן, מתוארכת לתקופת הברונזה המאוחרת. באזור נמצאו שרידי יישובים מבוצרים מהמאה ה-4 לפנה"ס, עידן הממלכה התראקית. במהלך המאה ה-1 לפנה"ס נכבש האזור על ידי האימפריה הרומית ובשלהי המאה ה-4, לאחר הפיצול באימפריה עבר לחזקת האימפריה הביזנטית. במהלך המאה ה-6 היגרו לאזור שבטים סלאבים ופרוטו בולגארים, שהיוו בהמשך את הגרעין ליסוד האימפריה הבולגרית הראשונה.

בשטח מחוז סמוליאן מצויים שרידים רבים מתקופת האימפריה הבולגרית הראשונה והשנייה. במחצית השנייה של המאה ה-14 נכבש האזור בידי צבא האימפריה העות'מאנית ונותר בחזקת העות'מאנית כ-500 שנים. במהלך המלחמה העות'מאנית-רוסית (1877–1878) נכבש האזור על ידי צבא האימפריה הרוסית, אך מתוקף סיכומי קונגרס ברלין נכלל בשטח המחוז העות'מאני האוטונומי רומליה המזרחית. לאחר מלחמת בולגריה–סרביה (1885) נמסר חבל רומליה המזרחית לבולגריה, אך חלקים ממחוז סמוליאן המודרני ובכלל זה עיר הבירה הושארו בידי העות'מאנים.

באוקטובר 1912, במהלך מלחמת הבלקן הראשונה נכבשו כל שטחי המחוז בידי צבא ממלכת בולגריה ומאז נותרו בחזקת הבולגרים. במהלך שנות ה-80 נאלצו אלפי תושבים ממוצא טורקי להגר מהמחוז לטורקיה, בשל רדיפתם בידי משטרו של טודור ז'יווקוב.

## כלכלה
כלכלת המחוז נסמכת על תיירות, כרייה, עיבוד עץ, ייצור חלקי מכונות, חקלאות וגידול צאן, חזירים ובקר לתעשיות החלב והבשר. הגידולים העיקריים הם תפוחי אדמה, שיפון ושעורה. במזרח המחוז מצויים מכרות אבץ.

## דמוגרפיה
אוכלוסיית המחוז מצויה במגמת קיטון עקב שיעור תמותה העולה על שיעור הילודה ושיעור הגירה שלילי, בעיקר הגירת עבודה. בעשור הראשון של המאה ה-21 קטנה אוכלוסיית המחוז בשיעור של 11.33 אחוזים. מבחינת התמהיל המגדרי עולה, כי 51.2 אחוזים הן נשים ו-48.8 אחוזים הם גברים. מבחינת התמהיל האתני עולה, כי 86.67 אחוזים הם בולגרים, 4.35 אחוזים הם טורקים וכחצי אחוז הם בני הרומה. לפי נתוני מפקד האוכלוסין שנערך ב-2001 עולה, כי 29.7 אחוזים מהאוכלוסייה מחזיקים בדת הנוצרית אורתודוקסית, 41.95 אחוזים הם מוסלמים סונים ו-27.85 אחוזים הגדירו עצמם אתאיסטים.

## קישורים חיצוניים

* 

סמוליאן
קארן מו

**קארן פטריסיה מו-תורנטון** כיום **מו-המפריז** (באנגלית:now **Moe-Humphreys** **Karen Patricia Moe-Thornton**; נולדה ב-22 בינואר 1953) היא שחיינית עבר אמריקאית, אלופה אולימפית ושיאנית עולם שהתמחתה בסגנון פרפר.

## ביוגרפיה
מו נולדה בדל מונטה שבפיליפינים. משפחתה עברה לאורינדה שבקליפורניה. היא החלה לשחות בגיל 8 בעיר מגוריה כ-8 שנים. באותן שנים היא סבלה משינויים בחוליות עמוד השדרה שלה שאילצו אותה ללכת עם תומך (אורתוטיקה) למשך כל חייה (פרט לאימוני השחייה).

### שיאנית עולם
בתחרות שחייה שנערכה בסנטה קלרה, קליפורניה ביולי 1970 קבעה מו במשחה ל-200 מטר פרפר את שיאה העולמי הראשון בתוצאה של 2:20.7 דקות, שיפור לשיא העולמי של האלופה האולימפית אדה קוק מהולנד (2:21.0 דקות). שיא זה החזיק מעמד חודש ימים לאחר שנשבר על ידי בת ארצה אליס ג'ונס (2:19.3 דקות). מיד לאחר מכן היא סבלה מדלקת גידים בכתף שיוחסה לשעות אימונים רבות. היא ומשפחתה עברו לסנטה קלרה ושם למדה בתיכון המקומי והחלה להתאמן במועדון השחייה המקומי תחת הדרכתו של המאמן ג'ורג היינס. במועדון השחייה שחו מספר אלופים אולימפיים כמו מארק ספיץ, דיק רות', קלאודיה קולב, דון שולנדר, דונה דה וארונה ודבי מאייר. שנה לאחר מכן, בתחרות שחייה שנערכה שוב בסנטה קלרה באוגוסט 1971 היא החזירה לעצמה את שיא העולם כשהעמידה אותו על 2:18.6 דקות. שלושה שבועות לאחר מכן, שברה בת ארצה אלי דניאל את השיא העולמי והעמידה אותו על 2:18.4 דקות.

### אלופה אולימפית
במבחנים האמריקאים לאולימפיאדת מינכן (1972) שנערכו בשיקגו, אילינוי בתחילת אוגוסט 1972 החזירה לעצמה מו במשחה ל-200 מטר פרפר את שיא העולם כששחתה בתוצאה של 2:16.62 דקות. במשחקים האולימפיים עצמם היא זכתה במדליית זהב במשחה ל-200 מטר פרפר בשיא עולם חדש נוסף של 2:15.57 דקות, לפני חברותיה לנבחרת לין קוללה (2:16.34 דקות) ודניאל (2:16.74 דקות). בנוסף, היא סיימה במקום רביעי במשחה ל-100 מטר גב בתוצאה של 1:06.69 דקות, המנצחת במשחה זה הייתה בת ארצה מליסה בלוט שקבעה שיא אולימפי חדש של 1:05.78 דקות. בשלב חצי הגמר היא קבעה תוצאה של 1:06.27 שהייתה מספיקה לה למדליית ארד.

לאחר שחזרה לארצות הברית החלה מו ללמוד קינסיולוגיה ב-UCLA. היא לקחה פסק זמן של שנתיים מאימוני שחייה ולאחר מכן הצטרפה לנבחרת האוניברסיטה.

באולימפיאדת מונטריאול (1976) סיימה מו במקום רביעי (אחרי שלוש שחייניות ממזרח גרמניה) במשחה ל-200 מטר פרפר בשיא אמריקאי חדש של 2:12.90 דקות, 4 מאיות השנייה ממדליית ארד ולא הצליחה להגן על תוארה, המנצחת במשחה זה הייתה אנדריאה פולק (2:11.41 דקות).

בשנת 1978 לאחר שפרשה משחייה תחרותית, שימשה מו כמאמנת ראשית של נבחרת הנשים באוניברסיטת ברקלי, שם אימנה 9 שחייניות אולימפיות. בשנת 1987 זכתה בתואר מאמנת השנה ב-NCAA.

## תארים והישגים
*מו קבעה 4 שיאי עולם חדשים במשחה ל-200 מטר פרפר. 
*בסך הכל זכתה מו ב-18 תוארי אליפות ארצות הברית בשחייה וקבעה 7 שיאי ארצות הברית בשחייה.
*בשנת 1992 זכתה מו להיכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-200 מטר פרפר

## קישורים חיצוניים

## הערות שוליים

קטגוריה:מהגרות מפיליפינים לארצות הברית
קטגוריה:מהגרים מפיליפינים לארצות הברית
קטגוריה:שחייניות פרפר
קטגוריה:שחייניות פרפר אמריקאיות
קטגוריה:שחייניות גב
קטגוריה:שחייניות גב אמריקאיות
קטגוריה:שחייני גב אמריקאים
קטגוריה:מאמני שחייה אמריקאים
קטגוריה:שחייניות באולימפיאדת מינכן (1972)
קטגוריה:שחייניות באולימפיאדת מונטריאול (1976)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:מאמנות שחייה
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
רולנד ברגר ייעוץ אסטרטגי

**רולנד ברגר ייעוץ אסטרטגי** (באנגלית: **Roland Berger Strategy Consultants**) היא חברה בינלאומית לייעוץ אסטרטגי שמשרדה הראשי ממוקם במינכן שבגרמניה. רולנד ברגר נוסדה ב-1967, היא אחת מחברות הייעוץ הגדולות בעולם. החברה מעסיקה למעלה מ-2,000 יועצים ב-39 סניפים ב-27 מדינות ברחבי העולם (ינואר 2011). ב-2009 הסתכם מחזור הפעילות שלה בכ-616 מיליון אירו. החברה פועלת בכל תחומי הייעוץ האסטרטגי והכלכלי, ובולטת בפרויקטים בינלאומיים שביצעה בתחומי האנרגיה, תעשיית הרכב, התחבורה ועוד.

החברה נוסדה על ידי רולנד ברגר, לאחר שעזב את חברת הייעוץ האמריקאית BCG. במהלך השנים צמחה החברה והפכה למובילת שוק בגרמניה, בשנות השמונים מרבית מניותיה נרכשו על ידי דויטשה בנק לצורך מימון התרחבות החברה בשווקים הבינלאומיים, מאחר שמגבלות הבנק הפדרלי (פדרל ריזרב) לא אפשרו לחברה לעסוק בייעוץ בארצות הברית רכשו שאר השותפים את המניות בחזרה בסוף המאה ה-20.

החברה דורגה על ידי Vault במקום השלישי מבין כל חברות הייעוץ הפועלות באירופה ובמקום החמישי בעולם מבחינת היוקרה המקצועית. בתחום הייעוץ במשק האנרגיה החברה מדורגת במקום השישי בעולם, ובתחומי הייעוץ העסקי, הבריאות ותעשיית התרופות במקום השמיני.

## קישורים חיצוניים
* 

## הערות שוליים

קטגוריה:חברות גרמניות
קטגוריה:תאגידים רב-לאומיים
קטגוריה:תאגידי ייעוץ אסטרטגי
מצוק מגדים

שמאל|ממוזער|250px|מצוק מגדים מבט לכוון צפון

שמאל|ממוזער|250px|מצוק מגדים, מבט לכוון מזרח מהמדרון. במרכז "מערת מיסליה"
שמאל|ממוזער|250px|מערה עם עץ חרוב בפתחה במצוק מגדים
**מצוק מגדים** הוא חלק ממצוק הכרמל המשתרע בצידו המערבי של הכרמל הגבוה. המצוק משתרע בקטע שבין שפך נחל מגדים מצפונו ושפך נחל ספונים מדרומו, מול מושב מגדים. גובה המצוק נע בין 5 ל-25 מטר והוא רצוף כמעט לכל אורכו.

המצוק – המתנשא מעל מישור חוף הכרמל – מהווה חלק מפארק הכרמל.

## גאולוגיה
המצוק בנוי מגיר שוניות שנוצרו ממושבות רודיסטים – קבוצה של צדפות הבנויות מקונכייה בעלת שני קשוות. הרודיסטים יצרו את השוניות במהלך הקרטיקון, בטרם נכחדו.

לכל אורך המצוק פזורות מערות וכוכי המסה קרסטיים. חלק מהמערות ודרגשי הסלע התמוטטו עם השנים. למרגלות המצוק משתרע מדרון משופע המגיע עד כביש 4. בחלק מהמערות נמצאו שרידי התיישבות קדומה ושרידי נטיפים וזקיפים.

במצוק מצוי צניר שאורכו 5 מטר, עומקו המרבי 1 מטר וגובהו 1 מטר.

## צמחיית המצוק
הצמחייה במצוק היא צמחייה אופיינית לאזור וכוללת עצים כמו אלה ארצישראלית, אלת המסטיק וחרוב. הצמחייה הנמוכה יותר כוללת צמחים כמו מציץ סורי, זוטה לבנה, אשבל ארצישראלי, טבורית, נרקיס שרכרך סלעים ועוד.

המדרון רובו חשוף מצמחייה. צומחים בו עצים בודדים של חרוב, אלת המסטיק, אלון מצוי ובר זית. יש בו מעט צמחייה עשבונית.

## שרידים ארכאולוגים
במצוק ובמדרון נמצאו שרידים ארכאולוגים מתקופות שונות.
* מערה בחלקו הדרומי של המצוק בגודל 9X7X4 מטר. במערה שבפיתחה צומח עץ חרוב נמצאו נתזי צור, עצמות בעלי חיים, וחרסים מהתקופה הביזנטית והתקופה הערבית. על קירות המערה יש מעט נטיפים.
* למרגלות המצוק ועל המדרון נמצאו שרידי בית בד מרובע חצוב בסלע במרכזו חצוב "ים" בקוטר 1.7 מטר. בסמוך לו נמצאים שרידי מכבש לסחיטת זיתים. מדרומו נמצאים שרידי גת ממנו יורדות מדרגות חצובות בסלע למשטח נוסף.

### מערת מיסליה

מערת מיסליה - שרידי מערה שהתקרה בה נהרסה. זהו אתר ארכאולוגי פרהיסטורי הכולל שכבות הכוללות ממצאים לאורך 250,000 שנים, לפני 400,000 עד 150,000 שנים, מסוף התקופה הפלאוליתית התחתונה והתקופה הפלאוליתית התיכונה. המערה ממוקמת בגובה 90 מטר מעל פני הים.

המערה נחפרת זה מספר שנים על ידי החוג לארכאולוגיה באוניברסיטת חיפה על ידי מינה עברון. במערה ובטרסת הברקציה שלפני המערה, נמצאו עצמות בעלי חיים וכלים מהתרבות המוסטרית והתרבות האשלו-יברודית. הכלים שנמצאו כוללים סכינים, מקרצפים, חודים וכלים לעיבוד בשר. עצמות בעלי חיים שימשו למזונם של יושבי המערות וכוללים עצמות של צבאים, יחמורים, עזי הבר, חזירי בר, בקר בר ועוד.

השרידים במערה זו כמו השרידים של ההתיישבות ליד נחל מערות מעידים על מגורים אנושיים במשך תקופה ארוכה מאוד, הכוללת את התרבות האשלית, התרבות האשלית-יברודית, התרבות המוסטרית, התרבות האוריניאקית, התרבות הנטופית והתקופה הנאוליתית.

## לקריאה נוספת
*מנחם מרקוס, **הר הכרמל - סקר נוף ומסלולי טיול**, הוצאת רשות שמורות הטבע, 1997, עמ' 60-59

## קישורים חיצוניים

* פרויקט מערת מיסליה האתר הרשמי של החפירות הארכאולוגיות של אוניברסיטת חיפה. (באנגלית)
*  - על החפירות באתר מיסליה
* מצוק מגדים ונחל ספונים באתר "טבע ונופים בישראל"

קטגוריה:הכרמל
מגדים
קטגוריה:ישראל: גאולוגיה
קטגוריה:מגדים
קטגוריה:הכרמל: הרים
אליאס

**אליאס** הוא שמו היווני של אליהו הנביא.

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה ביהדות עיראק
קטגוריה:שמות פרטיים תאופורים
קטגוריה:שמות משפחה המבוססים על השם אליהו
Billionaire

**Billionaire** (בתרגום לעברית: **מיליארדר**) הוא סינגל של הראפר האמריקאי טרבי מקוי בו מתארח ברונו מארס. השיר יצא כסינגל הבכורה של מקוי ב-9 במרץ 2010 ונכלל באלבומו *[[Lazarus (אלבום)|Lazarus]]*. בשיאו הגיע השיר למקום הרביעי במצעד הבילבורד הוט 100, ולמקום הראשון במספר ארצות ברחבי העולם בתוכן ישראל.

## כתיבת השיר
השיר נכתב במהלך שבוע בו חברי הסמיזינגטונס: ברונו מארס, ארי לוין ופיליפ לורנס, התכנסו כדי לכתוב שירים לשלושה זמרים: לופה פיאסקו, B.o.B וטרבי מקוי. במהלך אותו שבוע יצרו הסמיזינגטונס ל-B.o.B את השיר "Nothin' on You" ולמקוי את "Billionaire".

## מצעדים

## גרסאות כיסוי
* לשיר נעשתה גרסת כיסוי בפורטוגזית של הזמרת הברזילאית קלאודיה לייצ'י בשם "Famosa", (לפעמים נכתב כ-"Famo$a"; בעברית: "מפורסם"). בשיר לייצ'י שרה בפורטוגזית את חלקי השיר אותם מבצע במקור ברונו מארס, וטרבי מקוי שר באנגלית את אותם החלקים שביצע בשיר המקורי.
* בשנת 2010 קורד אוברסטריט, קווין מישל ומארק סאלינג ביצעו קאבר לשיר בסדרה גלי.

## קישורים חיצוניים

## הערות שוליים

קטגוריה:שירי ברונו מארס
קטגוריה:שירים באנגלית
קטגוריה:שירי רשימה
קטגוריה:שירים על כסף
קטגוריה:שירי פופ ראפ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד 40 הסינגלים ההולנדיים
קלמאטיאנוס

**קלמטיאנוס** (ביוונית: **Καλαματιανός**) הוא אחד מהריקודים המסורתיים הנפוצים ביותר של יוון ושל קפריסין. ריקוד עליז וחגיגי, מבצעים אותו לעיתים קרובות במסיבות החברתיות ובחתונות.

בדומה לרוב ריקודי העם היווניים הוא ריקוד שרשרת במעגל. כיוון התנועה הוא נגד מחוגי השעון כשהרקדנים מחזיקים זה את ידו של זה. הרקדן המוביל מתחבר לזה מאחוריו באמצעות ממחטה, מה שמאפשר לו לבצע צעדים מיוחדים יותר וקטעים אקרובטיים.

מספר הצעדים הוא שנים-עשר, מתוכם שבעה או תשעה קדימה וחמשה או שלשה צעדים במקום. הצעדים דומים לאלו של הריקוד "סירטוס" אבל משקל הריקוד בקלמאטיאנוס הוא אסימטרי 7/8, בעוד שבסירטוס הוא זוגי 4/4.

## היסטוריה
מעריכים שמקור הריקוד הוא בימי קדם. הומרוס מתאר באיליאדה שלשה מחולות מעגליים מסביב לכידון של אכילס. אצל הספרטנים הקדומים היה קיים מחול שנקרא "אורמוס", ריקוד בסגנון סירטוס המתואר בפרוטרוט על ידי קסנופון. שם אישה הייתה מובילה גבר כשיד אחת של זו מתחברת בידו של זה באמצעות ממחטה.
לוקיאנוס טען שה"אורמוס" התבצע במעגל פתוח על ידי צעירים וצעירות. הבנים היו רוקדים בעוצמה והבנות בתנועות יותר עדינות.

במאה ה-19 הריקוד נקרא "הסירטוס מפלופונסוס". הוא קיבל את השם קלמאטיאנוס לפי שם העיר קלמאטה מדרום פלופונסוס. הריקוד התפשט בכל רחבי יוון של פעם - יוון היבשתית, האיים ואף באסיה הקטנה. הוא משנה לפעמים שם לפי המקום.

## המוזיקה
מוזיקת הריקוד קלמטיאנוס מבוצעת על ידי זמרים ועל ידי נגנים בכלים כמו: עוד, בוזוקי, גיטרה, קלרינט, חצוצרה וכו'.
עם שירי קלמאטיאנוס המפורסמים נמנים:
* "מאנדילי קלמטיאנו" (הממחטה מקלמאטה) - מהרפרטואר של רוזה אשכנזי, יוטה לידיה ואחרים.
* "מילו מו קוקינו" (התפוח האדום שלי) שיר יווני-מקדוני - ברפרטואר של גליקריה
* "סאמיוטיסה" (הנערה מסאמוס) - שיר פולחן מסורתי, מהרפרטואר של ננה מושקורי
* "טו פאפאקי" (הברווזון)
* "אולה טא פולאקיה" (כל הצפורים)
* "מו פריגלה טו אדוני" (הסנונית שלחה לי מסר)
* "מקאפסס יטוניסה" (שרפת אותי, שכנה)
* "או חאראלמביס" - מהרפרטואר של סטליוס קזנג'ידיס

## במוזיקה וב[[קולנוע]] בעולם
* המלחין האמריקאי של מוזיקת ג'אז, דייב ברובק שאהב לחקור מקצבים אסימטריים בפולקלור, השתמש בגרסה של מקצבי קלמאטיאנוס ביצירתו Unsquare Dance
* קט סטיבנס, שהוא ממוצא קפריסאי, כתב את שירו Ruby Love במקצב 7/8 עם נינוח יווני.
* בסרט הקומדיה האמריקאי "החתונה היוונית שלי" (My Big Fat Greek Wedding) (2002) רוקדים בחתונה יוונית לפי שיר ריקוד קלאמטיאנו - *? Oreea pou ine i nifi sas * (" כמה יפה היא הכלה שלנו")

## לקריאה נוספת

* George H. Lykesas [Γιώργος Χ. Λυκέσας]. *Οι Ελληνικοί Χοροί* [Greek Dances]. Thessaloniki: University Studio Press, 2nd Edition, 1993.


## קישורים חיצוניים

* מנדילי קלמטיאנו ביו-טיוב-- הזמר יאניס קאטוואס
* קלאמטיאנו
* קלאמטיאנו אצל יוונים בניכר
* 
* ריקוד חתונה מהסרט "החתונה היוונית שלי"
* 

קטגוריה:מוזיקה יוונית
ג'וזף מאזלו

**ג'וזף פרנסיס מאזלו השלישי** (באנגלית: **Joseph Francis Mazzello III**; נולד ב-21 בספטמבר 1983) הוא שחקן קולנוע וטלוויזיה ובמאי קולנוע אמריקאי. התפרסם בסדרת המופת "הפסיפיק" בתור רב"ט יוג'ין סלדג' ובסרט "פארק היורה" ובהמשכו "העולם האבוד: פארק היורה", מוכר גם בשל תפקידו כדסטין מוסקוביץ' בסרט "הרשת החברתית" ומתפקידו כג'ון דיקון, בסיסט להקת קווין בסרט "רפסודיה בוהמית".

## ביוגרפיה
מאזלו נולד בכפר ריינבק, ניו יורק וגדל בעיירה הייד פארק בניו יורק. בנם של וירג'יניה (לבית סטרונג) וג'וזף מאזלו הבן, הבעלים של סטודיו לריקוד. יש לו אחות גדולה, מארי, ואח קטן, ג'ון, ששניהם הופיעו מדי פעם בסרטים. אביו ממוצא איטלקי בעיקר (שלושה רבעים) ורבע ממוצא יהודי-גרמני, ואילו אימו ממוצא אירי ואנגלי. בתיכון למד בבית ספר קתולי, ולאחר מכן למד בית הספר לאמנויות הקולנוע באוניברסיטת דרום קליפורניה, לשם התקבל בעקבות המלצה מהבמאי סטיבן ספילברג.

## קריירה
החל לשחק כשהיה בן שש בתפקיד קטן במותחן הפשע "בחזקת חף מפשע" בכיכובו של האריסון פורד.
ב-1992 שיחק בתפקיד הראשי של בובי לצידו של ילד כשרוני נוסף אלייז'ה ווד המגלם את אחיו מייק בפנטזיה של ריצ'רד דונר "על כנפי החלום".

ב-1993 התפרסם מאזלו לראשונה ברחבי העולם בתפקיד הילד חובב הדינוזאורים טים מרפי במותחן ההרפתקאות שובר הקופות של סטיבן ספילברג "פארק היורה".

מאזלו הופיע גם בסרט ההמשך המוצלח "העולם האבוד: פארק היורה" מ-1997 באותו התפקיד, אך הפעם בתפקיד אורח קצר.

השחקן ששיחק לצידו של מאזלו בסרט ריצ'רד אטנבורו בחר ללהק אותו לדרמה הביוגרפית הנוגעת בבימויו "ארץ הצללים" משנת 1993, לתפקיד הילד דאגלס גרישהאם בנה של המשוררת ג'וי גרישהאם (דברה וינגר).

בשנת 1994 שיחק את רורק בנה של גייל (מריל סטריפ) בדרמה "נהר הפרא".
ב-1995 הופיע בדרמה הקומית "התרופה" בתור דקסטר נער החולה במחלת האיידס עקב טעות טרגית בעירוי דם אותו קיבל.

בשנת 1998 ביצע את אחת מהופעותיו המרגשות בתור הנער ג'ו וונטוורת', שאמו רבקה נהרגת כתוצאה מפגיעת כדור בייסבול בדרמה "סיימון בירץ'" המבוססת על ספרו של ג'ון אירווינג "תפילה לאואן מיני". בשנת 2004 שיחק את דמותו של פיטר בדרמה הרומנטית "המהפך של הלן" של הבמאי גארי מרשל.

בשנת 2007 ביים וכתב את סרטו הראשון, סרט קצר "עניין של חיים ומוות" אודות שלושה אחים המאבדים את הוריהם בפיגועי 11 בספטמבר.

בשנת 2010 חזר לשתף פעולה עם סטיבן ספילברג לאחר 13 שנה ועם טום הנקס לאחר 19 שנה בסדרת המלחמה הגרנדיוזית בהפקתם "הפסיפיק".
בסדרה גילם את דמותו הראשית והביוגרפית של רב"ט חיל הנחתים יוג'ין "הפטיש" סלדג'.
הוא שיחק בתפקיד משני בדרמה של דייוויד פינצ'ר, "הרשת החברתית".
בסרט גילם את היזם דסטין מוסקוביץ', שהקים ביחד עם מארק צוקרברג (ג'סי אייזנברג), אדוארדו סברין (אנדרו גארפילד) וכריס יוז את אתר פייסבוק.

בשנת 2016 ביים וכתב את דרמת הספורט "לא מנוסח", בו גם כיכב לצדם של צ'ייס קרופורד, טיילר הקלין וג'יימס בלושי.

בשנת 2018 שיחק בדרמה הביוגרפית "רפסודיה בוהמית", שביים בריאן סינגר. בסרט גילם את ג'ון דיקון, בסיסט להקת קווין.

בשנת 2021 לוהק לתפקיד היועץ הפוליטי פול בגאלה לעונה השלישית של הסדרה "סיפור פשע אמריקאי" מבית היוצר של ראיין מרפי לרשת FX.

## פילמוגרפיה
### קולנוע

### טלוויזיה

## קישורים חיצוניים

* 

* 

קטגוריה:אמריקאים ממוצא גרמני-יהודי
קטגוריה:בוגרי אוניברסיטת דרום קליפורניה
קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-1983
מועדון מרקי

**מועדון מרקי** (באנגלית: **Marquee Club**) היה מועדון מוזיקה מוביל בלונדון בין 1958 ל-1996. הוא כונה "המקום החשוב ביותר בהתפתחות המוזיקה הקלה באירופה" והיה למקום מפגש הן של יוצרים עם קהל והן בינם לבין עצמם. לאחר 1996 עבר המועדון מספר גלגולים שבסופם נסגר.

## ראשית המועדון
המועדון נפתח ברחוב אוקספורד 165 בסוהו של לונדון בשנת 1958 על ידי הרולד פנדלטון (Harold Pendleton) כמועדון ג'אז ומוזיקת פולק (שנקראה אז בבריטניה "סקיפל"), בלוז ורית'ם אנד בלוז. באותה שנה הביא פנדלטון לבריטניה את נגן הבלוז מאדי ווטרס, הייתה זו הפעם הראשונה בה שמע קהל בריטי בלוז מנוגן בגיטרה חשמלית בהופעה חיה. ב-1962 הוקלט במועדון תקליט הבלוז הבריטי הראשון, "R&B from the Marquee" על ידי אלכסיס קורנר (Alexis Korner). ב-12 ביולי 1962 ערכה בו להקת האבנים המתגלגלות את הופעתה הפומבית הראשונה.

## שנות ה-60 וה-70: בלוז בריטי ורוק
בשנים אלה, שנות "לונדון החוגגת" (Swinging London), היה מועדון הבית ללהקות הרבות שצמחו בבירה הבריטית. ב-1964 עבר המועדון לאולם גדול יותר ב-90 Wardour Street, בסוהו, אולם שהיה ביתו של המועדון במשך רוב תקופת פעילותו. על הלהקות שהופיעו תדירות במקום נמנו הגדולות והחשובות ביותר כמו מנפרד מן, הקינקס, החיות, היארדבירדס (אריק קלפטון, ג'ף בק וג'ימי פייג'), לד זפלין, המי, המודי בלוז, קינג קרימזון (שהופעתם מ-1969 הונצחה בתקליט King Crimson Live at the Marquee), יס, ג'תרו טאל, ג'ימי הנדריקס וThe Jimi Hendrix Experience, קרים ופינק פלויד.

## סוף שנות ה-70 ושנות ה-80: גל חדש, פאנק, הבי מטאל ופרוגרסיבי
בסוף שנות ה-70 שינה המועדון את פניו, בהתאמה ללהקות הצעירות של התקופה ולתנועות הפאנק (Punk) והגל החדש כג'וי דיוויז'ן, סקס פיסטולס, החונקים, פוליס, הקיור, דייר סטרייטס, ג'נסיס, דייוויד בואי וסמייל (על בסיסה הוקמה להקת קווין).

באמצע שנות ה-80 הפך המועדון למרכיב חשוב בצמיחת ההבי מטאל, הרוק הפרוגרסיבי והמטאל המתקדם הבריטיים עם להקות כדף לפרד, איירון מיידן, מריליון, AC/DC האוסטרלית ועוד.

## מ-1988 ואילך
בשנת 1988 התפטר מייסד המועדון פנדלטון מן ההנהלה. במקביל עבר המועדון לדרך צ'רינג קרוס 105, עקב פינוי בלוק הבניינים שבו שכן לצורכי פיתוח עירוני. המועדון המשיך לפעול בעיקר כמועדון הבי מטאל ומטאל מתקדם. בשנת 1993 הקליטה במקום להקת המטאל המתקדם האמריקנית דרים ת'יאטר את תקליטה Live at the Marquee. בשנת 1996 פונה המועדון שנית.

ב-2001 רכשו מספר יזמים מחובבי המועדון את הזכויות לשם ופתחו מועדון מרקי ברובע איזלינגטון, המקום נסגר כעבור שנתיים מחוסר כדאיות כלכלית. המועדון נפתח שוב למשך 18 חודשים בכיכר לסטר, בלב לונדון. ב-2007 נפתח שוב למשך כחצי שנה בקובנט גרדן ונסגר סופית.

## "הופעות סודיות"
במשך השנים נוצרה מסורת של להקות גדולות ומבוססות לפרסם ולהופיע במועדון תחת שם שונה, כביכול מדובר בלהקה אנונימית. דבר זהותה האמיתית של הלהקה נמסר מפה לאוזן בקרב מעריציה. כך הופיעה להקת מריליון תחת השמות Skyline Drifters ו-Lufthanser Air Terminal, להקת איירון מיידן הופיעה בשם A Fun Night With The Entire Population of Hackney, כמו כן הופיעו במועדון ב"סודיות" פרינס, מטאליקה וג'נסיס.

## קישורים חיצוניים

* 
* אתר הזיכרון למועדון 

## הערות שוליים

קטגוריה:לונדון: תרבות
קטגוריה:לונדון: אולמות קונצרטים
קטגוריה:מועדוני ג'אז ומוזיקה קלה
1988 בארצות הברית

**[[1988]] בארצות הברית** הייתה השנה בה חגגה ארצות הברית 212 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

* 14 במאי – אסון האוטובוס בקרולטון - נהג שיכור פוגע באוטובוס אשר הסיע ילדים וכתוצאה מהפגיעה והשריפה שפרצה בעקבותיה נהרגים 27 אנשים.
* יוני – נובמבר: שרפת יער ענקית מתרחשת בפארק הלאומי ילוסטון. בשריפה נשרף כשליש משטחו של הפארק (סך של 3,212,718 דונם).
* 3 ביולי – ספינת הצי האמריקאי "וינסנס" מפילה בטעות מטוס נוסעים איראני, וגורמת למות 290 נוסעיו. 
* 16 ביולי – פלורנס גריפית ג'וינר קובעת את שיא ריצת 100 מטר נשים ומעמידה אותה על התוצאה 10.49, שיא שלא נשבר עד היום.
* 26 בספטמבר – האצן בן ג'ונסון נאלץ להשיב את המדליות האולימפיות שבהן זכה באולימפיאדת סיאול עקב שימוש בסמים.
* 27 באוקטובר – הנשיא האמריקני רונלד רייגן מורה לסגור את מבנה השגרירות האמריקנית החדש שבמוסקבה לאחר שהתגלו במבנה מכשירי האזנה סובייטים. 
* 8 בנובמבר – ג'ורג' בוש מנצח במערכת הבחירות הנשיאותיות ה-51 של ארצות הברית.
* 22 בנובמבר – נחשף המפציץ החמקן B-2.


File:Crown fire Old Faithful.jpg|יוני-נובמבר: שרפת יער ענקית מתרחשת בפארק הלאומי ילוסטון.
File:ElectoralCollege1988.svg|8 בנובמבר: ג'ורג' הרברט ווקר בוש מנצח במערכת הבחירות הנשיאותיות ה-51 של ארצות הברית
File:B-2 Spirit original.jpg|22 בנובמבר: נחשף המפציץ החמקן B-2 


## נולדו
* 25 במרץ – ביג שון, ראפר וזמר אמריקאי
* 27 במרץ – ברנדה סונג, שחקנית אמריקאית
* 2 באפריל – ג'סי פלמונס, שחקן אמריקאי
* 10 באפריל – היילי ג'ואל אוסמנט, שחקן קולנוע אמריקני.
* 27 באפריל – ליזו, זמרת-יוצרת וראפרית אמריקאית 
* 17 במאי – ניקי ריד, שחקנית אמריקאית ממוצא יהודי
* 2 ביוני – אקוופינה, שחקנית, קומיקאית, וראפרית אמריקאית
* 20 ביולי – ג'וליאן האף, זמרת אמריקאית
* 26 ביולי – פרנסיה רייסה, שחקנית אמריקאית.
* 6 בנובמבר – אמה סטון, שחקנית אמריקאית
* 1 בדצמבר – זואי קרביץ, שחקנית אמריקאית-יהודייה
* 14 בדצמבר – ונסה הדג'נס,
* 27 בדצמבר – היילי ויליאמס, פזמונאית זמרת והסולנית של להקת הרוק פאראמור.

## נפטרו
[120px|ממוזער|[רוי אורביסון]]
* 12 בינואר – היירם בינגהאם הרביעי, דיפלומט אמריקאי שסייע בהצלת יהודים בתקופת השואה (נולד ב-1903) 
* 24 בינואר – רון האבארד, סופר ופילוסוף אמריקאי. מייסד הסיינטולוגיה (נולד ב-1911) 
* 2 בפברואר – הת'ר אורורק, שחקנית אמריקאית (נולדה ב-1975) 
* 15 בפברואר – ריצ'רד פיינמן, פיזיקאי אמריקאי (נולד ב-1918) 
* 8 במאי – רוברט היינליין, סופר מדע בדיוני אמריקאי (נולד ב-1907) 
* 13 במאי – צ'ט בייקר, מוזיקאי אמריקאי, (נולד ב-1929) 
* 25 ביוני – הלל סלובק, מוזיקאי אמריקאי ממוצא ישראלי, חבר להקת רד הוט צ'ילי פפרז (נולד ב-1962) 
* 2 באוגוסט – ריימונד קארבר, משורר אמריקאי (נולד ב-1938) 
* 6 בדצמבר – רוי אורביסון, זמר ופזמונאי אמריקאי. (נולד ב-1936) 

## קישורים חיצוניים

*
ארצות הברית
ארצות הברית
1987 בארצות הברית

**[[1987]] בארצות הברית** הייתה השנה בה חגגה ארצות הברית 211 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

[ממוזער|שמאל|8 בדצמבר: הנשיא [רונלד רייגן ומנהיג ברית המועצות מיכאיל גורבצ'וב בעת חתימתם על הסכם INF.]]
* 11 בפברואר – צבא ארצות הברית מפוצץ נשק אטומי באתר הניסוים בנוואדה.
* 16 באוגוסט – טיסה 255 של חברת נורת'ווסטרן (מטוס מדגם מקדונל-דאגלס MD-82) מתרסק בזמן ההמראה משדה התעופה של דטרויט. כל 156 נוסעי המטוס נספים באסון פרט לנוסעת ססיליה סיצ'ן בת הארבע.
* 14 באוקטובר – 16 באוקטובר - ארצות הברית עוקבת בטלוויזיה בשידור חי אחר חילוצה של התינוקת ג'סיקה מקלור בת ה-18 חודשים אשר נפלה לבאר ביישוב מידלנד שבטקסס.
* 19 באוקטובר – "יום שני השחור" - מדד דאו ג'ונס נופל ב-22% 
* 7 בדצמבר – טיסה 1771 של פאסיפיק סאות'ווסט איירליינס מתרסקת ליד פאסו רובלס שבקליפורניה. האירוע אשר בו נהרגו כל 43 נוסעי המטוס התרחש לאחר שעובד לשעבר ממורמר ירה בממונה שלו ולאחר מכן ירה בשני הטייסים ובטייס נוסף ששהה במטוס כנוסע.
* 8 בדצמבר – נשיא ארצות הברית רונלד רייגן ומנהיג ברית המועצות מיכאיל גורבצ'וב חותמים בוושינגטון על הסכם INF. על פי ההסכם ברית המועצות וארצות הברית חיסלו בהמשך את כל הטילים הבליסטיים וטילי השיוט בטווחים 500 עד 5,500 ק"מ.
* 9 בדצמבר – מיקרוסופט מוציאה לשווקים את Windows 2.0.

## נולדו

* 12 בינואר – נאיה ריברה, שחקנית, זמרת, רקדנית ודוגמנית אמריקאית (נפטרה ב-2020)
* 20 בינואר – אוון פיטרס, שחקן אמריקאי
* 9 בפברואר – מייקל בי. ג'ורדן, שחקן אמריקאי
* 1 במרץ – קשה, זמרת אמריקאית
* 17 במרץ – רוב קרדשיאן
* 12 באפריל – ברנדון יורי, מוזיקאי, סולן להקת פאניק! אט דה דיסקו
* 13 במאי – קנדיס אקולה, שחקנית אמריקאית
* 21 במאי – קודי ג'ונסון, זמר-יוצר קאנטרי אמריקאי
* 17 ביוני – קנדריק לאמאר, ראפר אמריקאי
* 25 באוגוסט – בלייק לייבלי, שחקנית ודוגמנית אמריקאית
* 8 בספטמבר – ויז קאליפה, ראפר אמריקאי
* 28 בספטמבר – הילרי דאף, שחקנית וזמרת אמריקאית
* 18 באוקטובר – זאק אפרון, שחקן וזמר אמריקאי
* 28 באוקטובר – פרנק אושן, זמר אמריקאי
* 5 בנובמבר – קווין ג'ונאס, גיטריסט ראשי בלהקת האחים ג'ונאס

## נפטרו
[שמאל|ממוזער|120px|[פרד אסטר]]
* 22 בפברואר – אנדי וורהול, צייר אמריקאי (נולד ב-1928) 
* 3 במרץ – דני קיי, שחקן, זמר וקומיקאי אמריקאי (נולד ב-1911) 
* 14 במאי – ריטה הייוורת', שחקנית קולנוע אמריקאית (נולדה ב-1918) 
* 22 ביוני – פרד אסטר, רקדן, כוריאוגרף, זמר ושחקן אמריקאי (נולד ב-1899) 
* 28 באוגוסט – ג'ון יוסטון, במאי קולנוע אמריקאי (נולד ב-1906) 
* 29 באוגוסט – לי מרווין, שחקן אמריקאי (נולד ב-1924) 
* 30 בספטמבר – אלפרד בסטר, סופר מדע בדיוני אמריקאי (נולד ב-1913) 

## קישורים חיצוניים

*
Thug Life: Volume 1

**Thug Life: Volume 1** הוא אלבום הבכורה של הרכב ת'אג לייף שהוקמה על ידי הראפר האמריקאי טופאק שאקור. האלבום יצא לאור במקור על ידי חברת התקליטים של שאקור Out Da Gutta Records. עקב ביקורת כבדה על גנגסטא ראפ באותו הזמן, הגרסה המקורית של האלבום בוטלה והוקלטה מחדש כשחלקים רבים מהשירים המקוריים נחתכו.

החבורה בשיריה הייתה בהשתתפות ביג סייק, מקדושיס, מופרים שאקור, דה רייטד אר וטופאק שאקור. בשנת 1996 ביג סייק וטופאק תכננו ליצור אלבום שני, Thug Life: Vol. 2 - Out On Bail שהיה אמור להיות משוחרר בMakaveli Records, אך המקרה בלאס וגאס מנע זאת מלהפוך למציאות. בין השירים הבולטים באלבום היו "Cradle to the Grave", "Pour Out a Little Liquor" ו-"Str8 Ballin'". הסינגל *How Long Will They Mourn Me* הופיע באלבום הלהיטים הגדולים של טופאק שאקור, Greatest Hits בשנת 1998.

אמנם האלבום השני לא התממש מעולם, אך טופאק ביצע סינגל אחד מתוכנן מהאלבום, "Out on Bail" ב-1994. למרות שהאלבום יצא לאור בחברת התקליטים Out Da Gutta, הוא שייך לחברת התקליטים אמארו בידור בבעלות אפני שאקור, אמו של טופאק שרכשה את הזכויות שלו. האלבום הגיע למעמד זהב.

מהאלבום יצאו 4 סינגלים, אך הסינגל היחידי שהגיע למצעדי המוזיקה בארצות הברית היה *Cradle to the Grave*, שהגיע למקום ה-25 בשיאו במצעד שירי הראפ הולהטים של הבילבורד, ולמקום ה-91 במצעד שירי ההיפ הופ/R&B הלוהטים.

## רשימת השמעה
#Bury Me a G
#Don't Get It Twisted
#Shit Don't Stop
#Pour Out a Little Liquor
#Stay True
#How Long Will They Mourn Me?
#Under Pressure
#Street Fame
#Cradle to the Grave
#Str8 Ballin'

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת אטלנטיק רקורדס
קטגוריה:אלבומי חברת ג'ייב רקורדס
בסיס אל-עריש

**בסיס חיל האוויר אל-עריש** (**בח"א 5**), היה בסיס טיסה של חיל האוויר הישראלי בסיני. הבסיס מוּקם בשדה התעופה אל עריש, כ-5 ק"מ דרומית לעיר אל-עריש.

כיום מופעל שדה התעופה על ידי מצרים ונקרא נמל התעופה הבינלאומי אל עריש.

## היסטוריה
הבסיס שימש את חיל האוויר המצרי ומוספר 259. הבסיס הותקף במהלך מבצע מוקד בתחילת מלחמת ששת הימים ביוני 1967, אך מסלוליו לא ניזוקו ומסוקי ומטוסי תובלה ישראליים הנחיתו בו כוחות שסייעו בטיהורו מהכוחות המצריים. לאחר המלחמה הושמש הבסיס בידי חיל האוויר הישראלי, בהליך שלקח 18 חודש.

שדה התעופה היה מוגבל ופרמיטיבי ולכן שימש כשדה תעופה למטוסים קלים ומסוקים. ב־1968 החל בית הספר לטיסה לבצע פריסות לבסיס לצורך אימון טייסת ראשוני. הבסיס שימש כבסיס האם של גדוד נ"מ מתנייע 66 במשך כשמונה שנים.

באוקטובר 1967 השתתפו יחידות מן הבסיס בחילוץ הניצולים מן המשחתת אילת.

בהסכם השלום בין ישראל למצרים ב־1979 הוסכם על פינוי כוחות צה"ל מסיני והשבתו לידי מצרים. בעקבות כך נסגר הבסיס ב־23 במאי 1979, וב־25 במאי 1979 הועבר לידי מצרים.

מפקד הבסיס הראשון היה רס"ן אלון, ובמהלך מלחמת יום הכיפורים פיקד על הבסיס סא"ל שמואל לב-רן.

## הערות שוליים

אל-עריש
אל-עריש
טרייד אין

**טרייד אין** (באנגלית: **trade in**) הוא עסקה שבה חלק מהתשלום עבור המוצר הנרכש ניתן על ידי הקונה במוצר זהה או דומה אך ישן יותר או בעל שווי נמוך יותר, ויתרת התשלום ניתנת בכסף. עסקאות כאלו מתבצעות בעיקר בתחומי תכשיטים, שטיחים, מוצרי חשמל וכלי רכב, ומטרתן לעודד את הלקוח להסכים לעסקה, אף שיש בידיו מוצר הנותן מענה מסוים לצורך שאותו מספק המוצר המוצע לו. המוכר אינו זקוק למוצר הישן שהוא מקבל. לעיתים מבחינתו המוצר הישן חסר ערך ומושלך לאשפה, לעיתים הוא נתרם לצדקה, ולעיתים, כאשר למוצר הישן ערך משמעותי, הוא נמכר לצד שלישי.

עסקאות טרייד אין מתבצעות בשתי דרכים עיקריות:
* הנחה המותנית בהחזרת מוצר, למשל "תן מקרר בכל מצב, קבל הנחה של 1,000 שקל ברכישת מקרר שעלותו 8,000 שקל". זו הנחה שאינה תלויה במצבו המכני של המקרר המוחזר, גילו, ולרוב אף לא אם הוא עובד או לא.
* החזר לפי מצבו של המוצר המוחזר, למשל "קבל מחיר מחירון על מכוניתך". במצב זה למוצר המוחזר יש ערך כספי גם מבחינתו של המוכר, והעסקה היא למעשה עסקת חליפין. עסקה מסוג זה נפוצה בענף הרכב: סוחרים בענף הרכב מציעים ללקוח לקנות כלי רכב חדש וכחלק מהעסקה יופחת מחיר הרכב הישן ממחיר הרכב החדש, בפעולה זאת חוסכים מהלקוח את חיפוש הקונה בשוק החופשי. מחיר הרכב הישן נקבע על ידי שמאי על פי קריטריונים כגון שנת ייצור הרכב, המצב המכני, הקילומטרז' שהוא עבר ומספר הבעלים.
קטגוריה:מסחר
קטגוריה:סחר חליפין
אנמוקס

**אנמוקס** (מאנגלית: **AN**aerobic **AMM**onium **OX**idation) הוא תגובה אנאירובית שבה הופכים אמוניום וניטריט בתגובת קומפרופרציונציה לחנקן אטמוספירי ומים תוך שחרור אנרגיה. בתנאים סטנדרטיים האנרגיה המשוחררת ( ∆G) היא 358kj. 

NH4+ + NO2− → N2 + 2H2O.
ממוזער|PentacycloanammoxicAcid - חומצת שומן המכילה 5 יחידות ציקלובוטאן בקצה השרשרת הפחמימנית. 
התהליך היה מפתיע מפני שעד אז חשבו שניתן לצרוך אמוניום רק בנוכחות חמצן. בתגובה, אמוניום משמשת כמקור אנרגיה, ניטריט כקולט אלקטרונים ופחמן דו-חמצני כמקור פחמן.
התהליך נחזה על ידי מרג'ורי סטפנסון (Stephenson 1930 "Bacterial metabolism") ולאחר מכן בצורתו הישרה על ידי ברודה (Broda 1976). החיידקים עצמם נמצאו לראשונה בתהליך טיהור שפכים, שם צורוני החנקן האלו נפוצים. בטבע נמצאו בים השחור ובקוסטה ריקה, שם מתקיימים התנאים של העדר חמצן ונוכחות אמוניום וניטריט.
החיידק המדובר הוא בקטריה הגדל לאט ובעל ממברנה חיצונית ופנימית. הממברנה הפנימית בנויה מליפידים המכילים יחידות צמודות של ציקלובוטאן (מולקולה נדירה מאוד בטבע - בנויה משרשרת טבעות פחמן מרובעות שבסופה שרשרת חומצת שומן רגילה). 

בממברנה זו מתקיימת כימיה מיוחדת - שימוש בהידרזין וב NO הנוצרים ונצרכים בממברנה הפנימית.

## ראו גם
* חנקן
* מחזור החנקן
* אל-אווירני

## קישורים חיצוניים

* תיאור התהליך הביולוגי

קטגוריה:מטבוליזם
קטגוריה:חנקן
ח'אלד מרדם-ביי

**ח'אלד מרדם-ביי** (**Khaled Mardam-Bey**, נולד בעמאן, ירדן, 1968) הוא מתכנת ירדני ממוצא פלסטיני וסורי. נודע בעיקר כיוצר של תוכנת לקוח ה-IRC הפופולרית mIRC.

## mIRC

מרדם-ביי החל לכתוב את התוכנה בשלהי 1994, ושחרר את הגרסה הראשונה שלה ב-28 בפברואר 1995.

mIRC זכתה לפופולריות רבה לאורך השנים - נכון לינואר 2022, התוכנה הורדה מעל 42 מיליון פעמים מהאתר Download.com. כמו כן, בשנת 2003 מדד נילסן דירג את התוכנה ברשימת עשרת יישומי האינטרנט הפופולריים ביותר לאותה השנה.

לאורך השנים המשיך מרדם-ביי לפתח את התוכנה לבדו, כאשר מדי פעם הפיץ גרסאות הבטא של התוכנה על מנת שמשתמשיה יסייעו לו לאתר בה באגים.

מרדם-ביי, שהחל לפתח את התוכנה כתחביב, הפיץ אותה בתחילה כתוכנה חינמית (Freeware). בהמשך, בעקבות הפופולריות הרבה לה זכתה התוכנה ולאחר שהבין שהוא נדרש להקדיש יותר ויותר זמן לפיתוחה, החליט לשנות את רישיון התוכנה על מנת שיוכל להתפרנס מעיסוק זה. בעקבות כך, משנת 2004 התוכנה מופצת כתוכנה שיתופית (Shareware), שלאחר תקופת ניסיון של 30 יום מעלה מסך בו מתבקשים המשתמשים להירשם על מנת לתמוך בהמשך הפיתוח של התוכנה. מסך זה ניתן להסרה על ידי רישום שמחירו 20 דולרים. כיום עבודתו המרכזית של מרדם-ביי היא פיתוח התוכנה.

## חייו מחוץ לפיתוח mIRC
ח'אלד מרדם-ביי נולד בשנת 1968 בעמאן שבירדן לאם פלסטינית ולאב סורי. 

לפני שהחל לפתח את mIRC, למד לתואר שני במדעים קוגניטיביים באוניברסיטה.

מרדם-ביי מציין באתר הבית שלו כי בעקבות הפופולריות הרבה לה זכתה mIRC החליט לנטוש את לימודיו על מנת להשקיע את מלוא מרצו בפיתוח התוכנה.

במהלך העשור הראשון של המאה ה-21 ביקר ברשות הפלסטינית כדי להשלים מחקר הנוגע ללימודי התואר השני בתחום מדעי הסביבה.

הוא צמחוני, מסיבות מוסריות ובריאותיות.

מתגורר כיום בלונדון.

## קישורים חיצוניים
* 
* דף הבית של mIRC

## הערות שוליים

קטגוריה:ירדנים
קטגוריה:מתכנתים
קטגוריה:ילידי 1968
שתיקת הארכיון

**שתיקת הארכיון** הוא סרט תיעודי של הבמאית יעל חרסונסקי משנת 2010, שבוחן מחדש את יצירתו של סרט תעמולה נאצי לא מוגמר, שצולם בגטו ורשה כחודשיים לפני חיסול הגטו. הסרט מביא ראיונות עם ניצולי הגטו וכן קטעי עדויות של וילי ויסט, אחד מצלמי הסרט Das Ghetto.

הסרט יצא בארצות הברית ב-18 באוגוסט 2010, ושודר בערוץ יס דוקו בינואר 2011. הסרט הופק בתמיכת יס דוקו, SWR, Arte, MDR, ובסיוע הקרן החדשה לקולנוע וטלוויזיה ופרויקט קולנוע יד ושם.

## הסרט
"שתיקת הארכיון" עוסק בסרט תעמולה נאצי שצולם בגטו ורשה, במאי 1942, זמן קצר לפני שליחת רוב תושבי הגטו להשמדה בטרבלינקה. סרטים דוקומנטריים רבים השתמשו בקטעים קצרים מהסרט (לרוב באותם קטעים) ובעקבות השימוש בקטעים אלה, דימויים רבים הפכו בתודעה הציבורית למייצגים את החיים בגטו, וזאת מבלי להבין שמדובר בסרט תעמולה.

זהותם של יוצרי הסרט לא נודעה, כמו גם הסיבה להפסקת הפקתו בטרם הושלמה עבודת עריכתו.

הסרט התיעודי מתאר את הפקת הסרט, ומאמת את המציאות המתוארת בו עם עדויותיהם של ניצולים שהיו עדים לצילומים ברחובות הגטו, עם קטעי יומני תושבי הגטו היהודים, וכן עם עדות של אחד מהצלמים הנאצים.

פסקול הסרט הולחן על ידי ישי אדר.

הסרט היה מועמד לפרס אמי.

## פרסים
הסרט זכה בפרסים רבים, בהם:
* פרס הסרט התיעודי הבינלאומי הטוב ביותר - פסטיבל הוט דוקס.
* פרס הסרט התיעודי הטוב ביותר - פסטיבל הקולנוע ירושלים.
* פרס הפורום לשימור האודיו ויזואלי - פסטיבל הקולנוע ירושלים.
* פרס העריכה הטובה ביותר - פסטיבל סאנדנס.
* פרס איגוד התסריטאים האמריקאי עבור התסריט הטוב ביותר - פסטיבל Silverdocs .
* פרס הסרט הישראלי הטוב ביותר - הפסטיבל היהודי בברלין.
* פרסי הסרט הטוב ביותר, הבימוי, ההפקה, הצילום, העריכה, התחקיר ועיצוב הפסקול הטובים ביותר - תחרות פרסי הקולנוע התיעודי הישראלי.

## קישורים חיצוניים

* 
* 
* אורנה קסטל, שתיקת הארכיון-זעקת הדימוי, באתר פסיכולוגיה עברית, 7 באוקטובר 2010
* 
* 
* 

## הערות שוליים

קטגוריה:הנצחת גטו ורשה
קטגוריה:התעמולה הנאצית
קטגוריה:סרטים תיעודיים על השואה
קטגוריה:סרטים ישראליים עצמאיים
קטגוריה:סרטים תיעודיים ישראליים
קטגוריה:סרטים גרמניים משנת 2010
קטגוריה:סרטים ישראליים משנת 2010
קטגוריה:זוכי פרס הקולנוע הדוקומנטרי הישראלי
טרווי מקוי

**טרוויס לזרוס "טרווי" מקוי** (באנגלית: **Travis Lazarus "Travie" McCoy**; נולד ב-6 באוגוסט 1981) הוא זמר וראפר אמריקאי, סולן להקת ההיפ הופ ג'ים קלאס הירוז. ביוני 2010 הוציא את אלבום הסולו הראשון שלו, "Lazarus", מתוכו הצליח במיוחד הסינגל "Billionaire", דואט עם ברונו מארס.

## ביוגרפיה
### ראשית חייו
מקוי נולד וגדל בז'נבה שבניו יורק ב-6 באוגוסט 1981. מוצא אביו מהאיטי, ואמו ממוצא אינדיאני ואירי. בילדותו, כשגלש מקוי בסקייטבורד, ברכו נפגעה בתאונת החלקה והוא רותק לכיסא גלגלים למשך ארבעה חודשים, אך כתוצאה מכך התפנה להתמקד בעיסוק אמנותי. בכיתה י' עבר לכיתת ההתעמלות בה למד מאט מקגינלי, שותפו לעתיד ללהקת ג'ים קלאס הירוז, ושניהם נעשו חברים, כיוון ששניהם היו מתופפים באותה התקופה (מקוי ניגן אז בלהקת פאנק רוק (Punk rock)). השניים החליטו להקים להקה וניגנו יחד עם מוזיקאים נוספים, עד שהוקמה בסופו של דבר להקת Gym Class Heroes.

לאחר שסיים את לימודיו בבית הספר התיכון, נרשם מקוי לבית ספר לאמנות באוטיקה שבניו יורק, אך בגיל 20 עזב אותו כדי להתמקד לעיסוק במוזיקה ובקִעקוע.

### ג'ים קלאס הירוז

בשנת 1997 ניגן ריאן ג'יז במסיבה יחד עם מאט מקגינלי. השניים ניגנו מוזיקה אינסטרומנטלית כשג'יז מנגן בגיטרה בס ומקגינלי מתופף. מקוי, שנכח במסיבה, עלה על הבמה, לקח את המיקרופון והחל לשיר ראפ. כשבוע לאחר מכן הקימו השלושה את להקת "ג'ים קלאס הירוז". שם הלהקה, "ג'ים קלאס הירוז", בעברית "גיבורי כיתת ההתעמלות", נבחר מאחר שמקוי ומקגינלי הכירו בכיתת התעמלות. הלהקה הוציאה ארבעה אלבומים עד כה.

### קריירת סולו
בתחילת 2010 הודיע מקוי כי הוא פותח בקריירת סולו, אך למרות זאת ג'ים קלאס הירוז לא תתפרק. הוא עבר למיאמי, והחליט לאמץ את הכינוי בו כינתה אותו משפחתו: "טרווי". ב-9 במאי 2010 הוציא מקוי את סינגל הסולו הראשון שלו "Billionaire" בו שר גם ברונו מארס. את השיר כתבו והפיקו חברי הסמיזינגטונס. השיר זכה להצלחה גדולה מכל סינגל שהוציא יחד עם הג'ים קלאס הירוז, והגיע למקום הרביעי בבילבורד הוט 100 ולמקום השני במצעד הסינגלים הבריטי והגיע למעמד של פלטינה ×2 בארצות הברית. ב-8 ביוני 2010, לאחר שנה וחצי של עבודה, יצא אלבום הבכורה של מקוי "Lazarus". מלבד "Billionaire" יצאו מהאלבום גם הסינגלים "Need You" ו-"We'll Be Alright".

באוגוסט 2010 השתתף מקוי בחלק מההופעות מסיבוב ההופעות "Last Girl on Earth Tour" של ריהאנה.

בנובמבר ובאוקטובר 2010 יצא מקוי לסיבוב של 13 הופעות באירופה יחד עם ברונו מארס, במהלכו הופיעו חמש פעמים בממלכה המאוחדת, ארבע בגרמניה ופעם אחת בהולנד, דנמרק שוודיה וצרפת.

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:ראפרים אמריקאים
קטגוריה:אמריקאים ממוצא אינדיאני
קטגוריה:אמריקאים שנולדו ב-1981
סונג וונג טוי

**סונג וונג טוי** (באנגלית: **Sung Wong Toi**; בסינית: =宋王臺) היא אנדרטה הממוקמת בחצי האי קאולון שבהונג קונג. האנדרטה ממוקמת כיום בגן סונג וונג טוי, והיא חלק מהאנדרטה המקורית - כתובת החקוקה על סלע טבעי שגובהו 45 מטרים ואשר עמד בעבר בראש "הגבעה המקודשת" (聖山) שבמא טאו צ'ונג הצופה על מפרץ קאולון.

## משמעות השם
משמעות השם "סונג וונג טוי" היא "טרסת מלכי שושלת סונג". הכתובת מופיע על סלע שהיה חלק מאנדרטה לזכרם של שני הקיסרים האחרים של שושלת סונג הדרומית- ז'או שי וז'או בינג אשר נמלטו להונג קונג בשנת 1277 בעקבות פלישת המונגולים לסין והתגוררו בלנטאו עד שנת 1279.

בכתיבת הכתובת נבחר הסימן "ואנג" (王) שמשמעו "מלך" במקום הסימן "הואנג" (皇) שמשמעו "קיסר". בקנטונזית שני הסימנים מבוטאים באותו אופן - "וונג", כך שבהגייתם את הכיתוב הם התכוונו למילה "קיסר" אולם בחרו כיתוב אשר לא יכעיס את השליטים החדשים משושלת יואן.

ישנה סברה לפיה בתחילה נכתב הסימן "הואנג" (皇) ובהמשך נמחק חלקה העליון של הכתובת ונותר הסימן "ואנג" (王).

## היסטוריה
בעקבות פלישת הצבא המונגלי לסין נמלט בית המלוכה של שושלת סונג לדרום המדינה והתחבא בגבעות שבאזור קאולון ולנטאו. ז'או שי נפטר ממחלה, ואילו אחיו בן ה-14 ז'או בינג התאבד לאחר תבוסת צבאו למונגולים בקרב יאמן.

לאחר התאבדותו חרטו תושבים מקומיים את המילים "סונג וונג טוי" על סלע בראש הגבעה המקודשת. 

בשנת 1807 בתקופת שושלת צ'ינג שופצה האנדרטה, ונוספה כתובת בעניין המאזכרת את הקיסר ג'יאצ'ינג.

במהלך הכיבוש היפני של הונג קונג פוצצה הגבעה המקודשת על מנת לפנות מקום במטרה לאפשר את הרחבת שדה התעופה קאי טאק. חלקו העליון של הסלע, שעליו הכתובת, שרד את הפיצוץ.

לאחר תום מלחמת העולם השנייה, בשנת 1945 נחתך הסלע לצורת מלבן, והוצב בגן שהוקדש לסלע - במקום סמוך למקום המקורי שבו הוא ניצב.

## קישורים חיצוניים

* תיאור האנדרטה

קטגוריה:הונג קונג: היסטוריה
קטגוריה:שושלת סונג
קטגוריה:הונג קונג: פארקים וגנים
קטגוריה:הונג קונג: אנדרטאות